NaiveNeuron/SloPal huggingface dataset:
Poliačik, Martin, poslanec NR SR (2018-02-09):
Ďakujem veľmi pekne. No, ja by som pánovi Čížovi aj odpovedal, ale tiahnutie nikotínu zjavne bolo silnejšie, tak skúsim niekedy nabudúce, keď vydrží počkať na reakcie. A vrátim sa k tomu, čo som hovoril. Vnímam záväzok pána ministra, ktorý vyslovil predtým, chcem ho iba zopakovať, zistíme, či je to možné a v akom rozsahu. A ak to bude možné, zverejníme, a aj ak to nebude možné, skúsime zistiť, čo sa s tým dá robiť. Dúfam, že vás korektne citujem, pán minister. Takže beriem to tak, že existuje aspoň neformálny záväzok na strane ministerstva obrany, že obohatí diskusiu o svojich vlastných cieľoch a svojich vlastných záväzkoch voči strategickým partnerom v rámci NATO o možnosť porovnávať stav ozbrojených síl s hodnotením, ktoré nám dáva NATO. Myslím si, že jedným zo záverov dnešného dňa po tejto schôdzi by malo byť to, aby sme boli schopní okrem toho uznesenia, ktoré možno prijmeme, či už s mojím pozmeňovákom alebo bez neho, rozšíriť materiály, ktoré nám osvetlia, akým spôsobom chceme budovať ozbrojené sily, kam smerujú, aké sú naše ciele a ako sú s nimi spokojní partneri v rámci Severoatlantickej aliancie. Ďakujem.
Ďuriš Nicholsonová, Lucia, podpredsedníčka NR SR (2016-10-21):
Poprosím vás, prepáčte, prepáčte, pán poslanec Pčolinský. Ja by som vás iba chcela poprosiť, páni, že aby to nebola diskusia medzi vami dvoma. (Koniec vety povedaný súbežne s rečníkom.)
Bugár, Béla, podpredseda NR SR (2018-12-03):
Ďakujem pekne. Otváram rozpravu a pýtam sa, či sa hlási niekto ústne do rozpravy, nakoľko nemám žiadnu písomnú prihlášku. Takže končím možnosť prihlásiť sa do rozpravy a zároveň prerušujem rokovanie o tomto bode programu. Budeme pokračovať druhým čítaním o vládnom návrhu zákona... (Reakcia z pléna.) Áno? Dobre, takže počkáme, kým príde pani ministerka. Päť minút, dobre, do 14,30 a potom budeme pokračovať s návrhom pani ministerky. Ďakujem za porozumenie. (Prestávka.) (Po prestávke.)
Jurinová, Erika, podpredsedníčka NR SR (2014-06-11):
Takže otváram všeobecnú rozpravu. Nedostala som žiadnu písomnú prihlášku. Pýtam sa, či sa chce niekto do rozpravy prihlásiť ústne. Uzatváram možnosť prihlásiť sa do rozpravy ústne. Takže nech sa páči, pani spravodajkyňa, zároveň pani poslankyňa Mezenská, máte slovo.
Laššáková, Jana, podpredsedníčka NR SR (2012-09-20):
Ďakujem pekne pán minister. V poradí druhú otázku položil pán poslanec Cicoň na ministra hospodárstva Slovenskej republiky Tomáša Malatinského a otázka znie: "Pán minister, môžete nás informovať, kedy budú môcť obce, ktoré podali žiadosť k výzve na modernizáciu, rekonštrukciu a optimalizáciu verejného osvetlenia v obci, čerpať finančné prostriedky určené na tento účel? Nech sa páči, pán minister, prosím o odpoveď, ako aj o oznámenie ukončenia odpovede.
Kollár, Boris, predseda NR SR (2021-06-23):
S ďalšou faktickou poznámkou vystúpi pán poslanec Urban.
J. Halecký, poslanec: (2009-03-11):
Vysoko kvitujem aj váš prínos pre živnostenský stav a pre osoby, ktoré sa živia vlastnou hlavou a vlastnými rukami, že myslíte na nich v prvom rade, aby oni mohli ochraňovať životnú úroveň a životné istoty vo svojich rodinách. Povedali ste už aj v dnešnom vystúpení o tom, že máte aj zámer pomôcť ľuďom v kvalite bývania, v šetrení energie a k rozvoju celého hospodárstva. Myslím si, že sú to dôležité veci a je potrebná ich podpora. Predpokladám, že v ďalšom období budete vyhodnocovať účinnosť všetkých desiatok svojich opatrení a budete robiť korekciu tak, aby financie boli účelne vynakladané. V závere chcel by som vám poďakovať, že ste vystúpili dnes tu, a chcel by som vás vyzvať, aby ste častejšie vystúpili pred poslancami, pretože to je veľmi dobré a efektívne. A chcem oceniť to, že vás kritizujú, že nevystupujete v televízii s opozičnými politikmi, ale myslím si, že teraz ich je tu dostatok a majú priestor, aby vám povedali, čo chcú, opýtali sa vás, na čo chcú, a žiadali hocijakú odpoveď. Je to dôležitejšie, ako vystupovať a nechať sa osočovať v televízii. Takže, pán predseda vlády, robíte to dobre, pokračujte ďalej, parlament vás bude držať... (Prerušenie vystúpenia časomierou. Potlesk.)
Budaj, Ján, dočasne poverený minister životného prostredia SR (2023-02-01):
Pán predsedajúci, ďakujem, prosím, otvorte ešte rozpravu.
Susko, Boris, poslanec NR SR (2021-05-12):
Ďakujem pekne za slovo, pán predsedajúci. Nedá mi na to nezareagovať, čo povedal pán poslanec Šefčík. Ako za hlasovanie je zodpovedný spravodajca. Ako hádzať vinu, to je také typické pre poslanecký klub OĽANO a ich predstaviteľov, že hádžu vinu na iných. Zodpovednosť za hlasovanie nesie spravodajca. Spravodajca si má viesť a kontrolovať hlasovanie. Takže ja sa tu musím zastať členov výborov, že to nie je ich zodpovednosť, a hádzať takto vinu na nich, si myslím, že je nemiestne. (Potlesk.)
Matovič, Igor, podpredseda vlády a minister financií SR (2022-11-30):
Dobrý deň. Vážený pán predsedajúci, kolegovia, kolegyne, dovoľte mi, aby som predstavil návrh rozpočtu Eximbanky alebo Exportno-importnej banky Slovenskej republiky na rok 2023. Návrh rozpočtu Eximbanky na rok ´23 je založený na predpoklade pokračujúceho zintenzívnenia obchodných aktivít súvisiacich s podporou exportu slovenských podnikateľských subjektov s dôrazom na sektor malých a stredných podnikov a zlepšenia vlastného hospodárenia. Hlavnou snahou v rámci produktového portfólia bude kontinuálne zjednodušovanie produktovej štruktúry. Lepšia adaptácia na potreby exportérov a vytvárania priestoru na poradensko-partnerské vzťahy, kde Eximbanka zastáva pozíciu významného partnera pre slovenských exportérov. Návrh rozpočtu predpokladá, že ku koncu roku 2023 dosiahne celková majetková angažovanosť z financovania úverov a poskytovania záruk výšku 598,7 mil. eur, čo je nárast o 6,1 % oproti očakávanej skutočnosti za rok ´22. Z toho predstavuje financovanie úverov 509 mil. eur a vystavené záruky 90 mil. eur. V oblasti poistenia neobchodovateľných a obchodovateľných rizík Eximbanka predpokladá ku koncu roku 2023 upísať riziká v brutto výške 501 mil. eur, čo je nárast oproti očakávaniu skutočnosti ku koncu roku 2022 o 5,6 %. Z toho poistenie neobchodovateľných rizík predstavuje 237 mil. eur a poistenie obchodovateľných rizík 265 mil. eur. Celková majetková angažovanosť bankového a poistného portfólia Eximbanky ku koncu roku ´23 v objeme 1,1 mil. eur sa v porovnaní s predpokladanou celkovou majetkovou angažovanosťou ku koncu roku ´22 zvýši o 5,9 %. Prioritou Eximbanky v ekonomickej oblasti bude v roku ´23 dosiahnutie kladného hospodárskeho výsledku. Rozpočet na rok 2023 predpokladá prevádzkový zisk pred opravnými položkami a rezervami v sume 16,3 mil. eur, čo predstavuje nárast oproti očakávanej skutočnosti za rok ´22 o 8,3 %. Uvedený objem prevádzkového zisku v roku 2023 je výsledkom plánovaného nárastu výnosov z obchodných aktivít. Eximbanka predpokladá za rok ´23 dosiahnuť zisk po zdanení vo výške 6,6 mil. eur. Jeho výška odráža záväzok týkajúci sa zabezpečenia umorenej časti straty dosiahnutej v roku 2021 v celkovej výške 17,7 mil. eur z rozdelenia budúcich ziskov Eximbanky vytvorených v rokoch 2023 až 2025. Súčasťou rozdelenia ich disponibilného zisku bude aj návrh na odvod do štátneho rozpočtu v predpokladanej výške 250-tisíc eur, ktorý zohľadňuje ustanovenia zákona v Eximbanke. Ďakujem veľmi pekne za pozornosť.
Hrnčiar, Andrej, podpredseda NR SR (2018-12-05):
Dávam slovo spravodajcovi, ktorého určil navrhnutý gestorský ústavnoprávny výbor, poslancovi Jánovi Maroszovi.
Kollár, Boris, predseda NR SR (2021-12-09):
Prosím, prezentujme a hlasujeme. (Hlasovanie.) Prítomných 140 poslancov, za 99, proti 2, zdržalo sa 39. Uvedený návrh sme schválili.
Bugár, Béla, podpredseda NR SR (2019-09-11):
Vyhlasujem tento bod za prerušený. Budeme pokračovať potom po hlasovaní. Písomne sú ešte traja prihlásení, takže vyhlásim trojminútovú prestávku a pristúpime k jednotlivým odhlasovaniam, teda hlasovaniam o bodoch, ktoré sme už prerokovali. (Prestávka.) (Po prestávke.)
Hrnčiar, Andrej, podpredseda NR SR (2019-09-12):
Prosím, prezentujme sa a hlasujme. (Hlasovanie.) Prítomných 142, za 141, proti 1. Konštatujem, že sme uvedený návrh schválili. Opäť prosím poslanca Ladislava Andreánskeho, aby uviedol hlasovanie v prvom čítaní o vládnom návrhu zákona, ktorým sa mení a dopĺňa Notársky poriadok a Exekučný poriadok, tlač 1606, bod 37 schváleného programu. [Hlasovanie o vládnom návrhu zákona, ktorým sa mení a dopĺňa zákon Slovenskej národnej rady č. 323/1992 Zb. o notároch a notárskej činnosti (Notársky poriadok) v znení neskorších predpisov a ktorým sa mení a dopĺňa zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov znení neskorších predpisov , tlač 1606.]
Paška, Pavol, predseda NR SR (2013-02-05):
Pán poslanec Záhumenský.
Pellegrini, Peter, predseda NR SR (2015-05-14):
Ďakujem pekne. Pani podpredsedníčka, s reakciou na vaše vystúpenie jedna faktická poznámka. Pán poslanec Martvoň, nech sa páči.
Žiak, Miroslav, poslanec NR SR (2022-06-16):
Ďakujem veľmi pekne, pán podpredseda. Predstavte si, že ste študent, ktorý skončí strednú alebo vysokú školu a nevie, čo bude robiť. Chce sa zamestnať, ale zamestnanie nie je to, čo ho láka, chcel by začať podnikať. Príde na úrad živnostenský a ide si založiť živnosť alebo si založí eseročku, už má možno aj nápad, ale keď dostane všetky potrebné informácie, keď dostane všetky požiadavky, ktoré potrebuje na to, aby mohol začať podnikať, tak prekrúti očami a takýto krok si veľmi rýchlo rozmyslí. Veľa šikovných mladých ľudí, ktorí by s dobrým nápadom, s dobrým startupom mohli začať svoju kariéru tak, že by zamestnávali oni niekoľko desiatok, možno stoviek ľudí, sa len vďaka takejto byrokratickej prekážke, aké sú na Slovensku mnohé za posledných 12 rokov vlády SMER-u, rozhodne zamestnať ako zamestnanec a jeho kariéra úspešného podnikateľa veľmi rýchlo skončí len vďaka prekážkam, ktoré im tento štát vytvára. Preto, pán poslanec Lehotský, ďakujem ti za tvoje vystúpenie. Verím, že naši kolegovia a všetci ostatní, dokonca aj opozícia bude naklonená hlasovať za tento návrh, pretože ak chceme byť úspešnou krajinou, tak musíme podporovať mladých ľudí, musíme podporovať podnikateľov, ktorí vytvárajú pracovné miesta, ale vtedy, keď sa podnikateľovi bude dariť, vtedy bude sa dariť aj tým zamestnancom, ktorých on zamestnáva. Na Slovensku je taký paradox, že ľudia si myslia, že podnikateľ je vydierač a derie zamestnancov o peniaze. No nie je to tak. Je to, bohužiaľ, len komunistický prežitok a postsovietskych podnikateľov.
Jarjabek, Dušan, poslanec NR SR (2015-02-18):
Ďakujem pekne. Ja sa budem snažiť nebyť osobný aspoň, aspoň v začiatku, pán minister, môjho príhovoru, potom už neviem. Pán minister, teda pán exminister, súčasný poslanec, ja nie som právnik, samozrejme, že nemôže to byť aj tak s týmto materiálom, o ktorom stále hovoríte, že tento materiál nemôže, môže byť napríklad, proste je to osobný materiál ministra hospodárstva, ktorý sa bráni nejakým právnym stanoviskom, ktoré si nechal vypracovať, aby sa mohol právne brániť, no a podpísaný nie je práve preto, aby, aby ste nemohli vytvárať vy, práve vy, ktorý tuná hovoríte, politický tlak na autora tohto stanoviska. Poznajúc vaše vystúpenia, poznajúc vaše názory, poznajúc vaše znásilňovanie skutočnosti, lebo to sa tu udialo niekoľkokrát. No a viete, ste strašne osobný, pán poslanec. Stále viac a viac. Svedčí to len o vašej nejakej nervozite. Ale polemizujte s týmto materiálom profesionálne, ktorý je tu, bez ohľadu na to, kto ho vypracoval. To je vaše profesionálna robota v rámci vašej profesionálnej cti. Ja právnik nie som. Ja som skončil Vysokú školu múzických umení a hovorím vám ako veľmi presne, že keď raz by som mal hrať právnika, tak ho určite nebudem hrať tak, ako vy tuná predvádzate za týmto pultom, lebo je to nesmierne falošné. Je to zlé, pán minister. Zle to aj hráte. Ďakujem za pozornosť.
Laššáková, Jana, podpredsedníčka NR SR (2014-11-10):
Pán poslanec Viskupič.
V. Jasaň, poslanec: (2007-03-28):
Po druhé. Nikto z bývalých ministrov, ktorí vtedy hlasovali za to, čo väčšina vlády nie sú členmi SMER-u, ani starosta Petržalky nie je členom SMER-u. Po tretie. Viete, odvolať sa na minulosť je niekedy dobré, ale niekedy aj dosť škodlivé. Ja keď sa pozriem do tejto sály, vidím tu množstvo ľudí, ktorí počnúc VPN boli v rôznych politických stranách, kým sa dostali do tých, kde sú. Nikdy sme to nepoužívali, používať to nebudeme, pretože každý má svojím spôsobom nárok na určitý vývoj, vývin svojej osobnosti. Po štvrté. Mnohokrát a zvyčajne aj vy sa odvolávate na Ústavu Slovenskej republiky, na ústavu, za ktorú poslanci KDH nehlasovali. Ďakujem pekne.
Grendel, Gábor, podpredseda NR SR (2021-11-30):
S reakciou na faktickú poznámku pán poslanec Mizík.
P. Hrušovský, predseda NR SR: (2005-03-21):
G. Krajči, poslanec: Ďakujem pekne. Budem krátko reagovať na pani poslankyňu Majdovú. Pani poslankyňa, viete, vysoké školy sa zatvárali len za fašizmu. Ja verím, že to už na Slovensku nebude a, naopak, že tie školy budú rásť ďalej. Chcem ale povedať, že vy pokračujete v tom trende, takže si nemáme čo vyčítať. Vy ste tu schválili založenie maďarskej univerzity, katolíckej univerzity a ďalších dvoch súkromných škôl. Takže ja si myslím, že to nie je až taká veľká tragédia, keď je tu dostatok vysokých škôl, ale, samozrejme, treba ich zredukovať na taký počet zlúčením, aby dávali kvalitné vzdelanie. Takže žiadny problém v tom, či je 26, alebo 30, ale treba nájsť spôsob, ako ich dať pod spoločné vedenia a jednoducho zefektívniť vyučovanie. (Potlesk.)
Šebej, František, poslanec NR SR (2013-04-30):
Ďakujem, pani predsedajúca. No, ja som si uplynulých 25 minút naozaj namáhal, ako pán kolega Blaha povedal, svoj intelekt, ktorého kapacitu nedokážem celkom využiť. A ako som sa snažil, tak som sa snažil, neobjavil som nič, čo by sa týkalo merita veci, o ktorej rokujeme. Rokujeme o skrátenom legislatívnom konaní a, prepáčte, pán predseda ústavnoprávneho výboru, ale o tom ste nehovorili. O dôvodoch pre skrátené legislatívne konanie. Prepáčte, možnože sú moje kognitívne schopnosti obmedzené, ale nič podobného som vo vašom prejave nepočul.
Kollár, Boris, predseda NR SR (2021-10-26):
Posledný ako vystúpi pán poslanec Kmec.
T. Cabaj, podpredseda NR SR: (2010-02-05):
Otváram všeobecnú rozpravu. Konštatujem, že písomne sa do rozpravy nikto neprihlásil. Chcem sa spýtať, má niekto záujem sa do rozpravy prihlásiť ústne? Nie je to tak. Končím možnosť prihlásiť sa do rozpravy ústne, zároveň vyhlasujem rozpravu za skončenú a prerušujem rokovanie o tomto bode programu. Panie poslankyne a poslanci, chcem informovať členov poslaneckého grémia a predsedov poslaneckých klubov, že predseda Národnej rady zvolal poslanecké grémium. Tým zároveň prerušujem rokovanie. Keďže je 12.15 hodín, asi ani inú možnosť nemáme, to znamená, že budeme pokračovať v utorok o 9.00 hodine, tak ako máme schválené body programu, to znamená štyri zákony, ktoré predkladá minister pôdohospodárstva, a jednu zmluvu, potom je tam žiadosť vlády na skrátené konanie, a tak ako máme tieto body usporiadané. Takže končím dnešný rokovací deň a ešte raz pripomínam členom poslaneckého grémia, že predseda Národnej rady zvolal toto poslanecké grémium ihneď. Ďakujem pekne. Všetkým prajem šťastnú cestu domov, príjemný víkend. (Prerušenie rokovania o 12.16 hodine.)
Kuffa, Štefan, poslanec NR SR (2014-07-01):
Ďakujem za slovo. Aj mne veľmi úprimne záleží na tom, aby aj táto naša krajina sa pohla kdesi dopredu. A sú proste, tá naša krajina je naozaj tak členená a sú časti na Slovensku, kde v podstate mnohé rodiny a mnohí ľudia sú práve odkázaní na tú poľnohospodársku a možno lesopestevnú činnosť. A my keď to budeme zhoršovať tieto podmienky cez legislatívu, tak to je čosi zlé. To nie je tento návrh zákona, ale to je ten predchádzajúci a k tomuto mierim. A súkromne hospodáriaci roľníci naozaj, aby efektívne tuná mohli pracovať na tejto pôde aj investovať, tak je ideálne, ak má tú pôdu. Lebo zásada platí taká, aby ty si mohol hospodáriť, teda byť gazdom a gazdovať, tak aby si predovšetkým gazdoval na vlastnej pôde. Aj keď viem, že sú tu kolegovia, ktorí s tým nesúhlasia, lebo dobre, však na prenajatom. Ale k prenajatému, k cudziemu veľakrát sme takí nezodpovední, nesprávame sa zodpovedne. A je tu a existuje tu skupina súkromne hospodáriacich roľníkov. Stále ich mám ako pred sebou. Je to možno taká malá iskierka, ktorú dneska si možno málokto ako všimne, ale myslím si, že toto bude cesta v našej krajine, aby sme naozaj vytvárali podmienky práve pre takto fyzické osoby, ktoré statočne a zodpovedne hospodária na tej pôde. Paradoxne, tým zákonom sme neobmedzili tie právnické osoby, teda oni môžu nadobúdať ten poľnohospodársky pozemok. A ja som to už aj tak spomínal, čím na nižšej výmere ty hospodáriš, tým musíš efektívnejšie na nej pracovať. Ak máš dva, päť, desať hektárov, tak si to rozmyslíš, čo budeš na tej pôde pestovať. Určite nebudeš pestovať poľnohospodársku plodinu, ktorá pôjde do spaľujúcej bioplynnej stanice, ale budeš pestovať tam ovocie alebo zeleninu, ktorá je vysoko efektívna a prináša ti zisk a môžeš živiť svoju rodinu.
Frešo, Pavol, poslanec NR SR (2014-11-10):
Ďakujem veľmi pekne, pani predsedajúca. Pán minister, pozri, pán Číž, pani Nachtmannová, teraz navyše minister Pellegrini, ktorý hovorí, že ľudia, ktorí obchodujú so schránkovými firmami, tu nemajú čo robiť v politike. Ďakujem, Peter. Ďakujem, Peter, že to hovoríš. Ja sa nejak nehanbím za to, že si tykáme. Podľa mňa si bol celkom schopný štátny tajomník ministerstva financií, však to ako župan pomerne dobre viem posúdiť, ale rovno ti hovorím, túto výzvu treba adresovať premiérovi. Treba to zastaviť tam medzi vami. Tak ako ten minister tu už nesedí, si správne povedal, tak ja pokračujem ďalej, tak vyzvi tých, ktorí sú za to zodpovední, aby nesedeli s tebou vo vláde. Normálne ich vyzvi, naber odvahu, veď o tom to celé je. O tom to celé je! Nebudem už opakovať, že bude premiérom, to už naozaj som sa... To nie, to každý povedzte, čo si myslíte vy, ale to, čo je dôležité, je presne takto si urobiť medzi sebou poriadok, Peter. Takto si urobte poriadok. Takto isto, jak si hovoríš o nás, a my ten poriadok už máme, tak si ho urobte medzi sebou. A to druhé, čo chcem povedať. Skutočne, keď ideme úplne k veci, ak chceš vyriešiť to, že nie je v nemocnici toaletný papier a že ľudia sú tu najchorejší v rámci celej OECD, máš to v rukách, nech sa páči, vyriešte si kšeftárov, ktorí sa skrývajú za schránkovými firmami. Dnes ráno po štyridsiatich hodinách ste prvýkrát došli, že to nie je v poriadku, ale vy s nimi obchodujete už dve volebné obdobia. Tak to vyriešte ešte dnes. Zasadnite mimoriadne ako vláda, prijmite zákonné opatrenia, rovno vám ich tu dnes schválime. Konajte teraz. Lebo naozaj pohár trpezlivosti pretiekol. A to bola len čerešňa na torte, čo ešte stále zmluva je platná v Piešťanoch s tým miliónovým vývarom. To bola len čerešňa na torte. Tak keď už ste traja, Číž, Nachtmannová a ty, no tak už hádam vás bude viacej, ktorí si myslia, že to nie je v poriadku, sa zavrite niekde, my chvíľu počkáme a urobte si medzi sebou poriadok. Pardon, ešte aj pán Brixi, hovorí mi tu Dr. Novotný. Ďakujem pekne.
B. Bugár, podpredseda NR SR: (2005-12-13):
(Hlasovanie.) Prítomných 129, za 125, zdržali sa 2, nehlasovali 2. Návrh sme schválili. Sme v treťom čítaní . Otváram rozpravu v rámci tohto čítania. Konštatujem, že nikto sa nehlási do rozpravy. Končím možnosť prihlásiť sa do rozpravy. Vyhlasujem rozpravu za skončenú. Pani poslankyňa.
Suja, Miroslav, poslanec NR SR (2021-06-22):
Klus tu hovo... predrečník hovoril, že Klus ovplyvňoval okolité krajiny. Ak nie ste tu a nesedíte alebo máte problém so sluchom, tak navštívte lekára, kolegovia, a neskáčte mi do reči! Áno, Klus ovplyvňoval krajiny. Našťastie také ako Chorvátsko ho natvrdo odignorovali a nevyžadujú absolútne nič, lebo krajiny, ktoré žijú z turistického ruchu, keby pristali na Klusovu hru, tak rovno môžu zavrieť, zamknúť a zahodiť kľúče a skrachovať, takže také to je, postoj Slovenskej republiky. Som zvedavý, kedy konečne nejaký štátny tajomník ministerstva zahraničných vecí alebo minister zahraničných vecí bude aspoň raz, aspoň raz v histórii alebo v živote hájiť záujmy Slovenskej republiky, a nie tak, ako to vidíme teraz, Klus a podobne, vážení kolegovia, kolegyne. A poprosím vás, buď sledujte, čo sa v sále deje, a reagujte na to, čo sa tu deje, a nie na to, čo vy máte v tej hlavičke.
V. Veteška, podpredseda NR SR: (2006-09-06):
Prosím, ako prvý vystúpi s faktickou poznámkou pán poslanec Lipšic.
Blanár, Juraj, podpredseda NR SR (2022-09-23):
Pán poslanec Ledecký môžete reagovať na faktické poznámky.
Kaník, Ľudovít, poslanec NR SR (2012-05-10):
Pán poslanec Muňko je typický predstaviteľ istej skupiny ľudí, nazval by som to, skupiny občanov v dôchodkovom veku s dobre zabezpečeným dôchodkom, s vysokým dôchodkom, stále aktívny človek, ktorému ale chýba elementárna medzigeneračná solidarita, a je predstaviteľom takej typickej medzigeneračnej nesolidarity. Pretože všetky jeho vystúpenia smerujú k tomu, veľmi zjednodušene poviem, dali by sa nazvať závisťou voči mladej generácii a strednej generácii, ktorá si už zabezpečuje svoj dôchodok iným spôsobom, a strachom z toho, že jeho dôchodok nebude vyplácaný tak, ako je vyplácaný dnes, pretože, nebodaj, vďaka tomuto novému spôsobu, vďaka sporeniu na dôchodok nebude dosť peňazí na jeho vysoký dôchodok. Ja ho chcem ubezpečiť a ukľudniť, že na dôchodky dôchodcov, ktoré poberajú, to znamená aj jeho dôchodok a jeho vysoký dôchodok, ktorý má vďaka reforme, ktorú som urobil v roku 2005, vždy budú peniaze, pretože to je zaručené zákonmi, zaručené ústavou. Ale nerozumiem tej závisti a tej medzigeneračnej nesolidarite, keď nemyslí vôbec na budúcnosť strednej a mladej generácie, ktorá už nebude sa môcť, jednoducho nebude sa môcť spoliehať na prvý priebežný systém, pretože vďaka demografickému vývinu, ktorý je neúprosný, nebude môcť byť dôchodok týmto spôsobom zabezpečovaný. Porozprával tam množstvo nezmyslov, hlúpostí, naozaj ako hrubého rangu. Mal som pocit, že žije na inej planéte, ale faktická poznámka nie je dostatočný priestor na to, aby som to vysvetlil. Takže v rozprave sa k tomu vrátim a podrobne vydokumentujem, aké naozaj nepochopenie z jeho strany je, keď komentuje... (Prerušenie vystúpenia časomerom.)
O. Nachtmannová, poslankyňa: (2007-06-27):
Pružný pracovný čas napríklad, tak ako je charakterizovaný v súčasne platnom Zákonníku práce, má pevne stanovené jadro na päť hodín. Čiže v tomto prípade sme v prvej generácii pružného pracovného času, hoci svet je úplne niekde inde a práve v súčasnom návrhu  Zákonníka práce sa toto pevné jadro dáva preč. Čiže určite súhlasíte, že sa spružňuje trh práce. Ďalej, čo sa týka tej dostatočnej istoty. Opäť príklad. A čo napríklad učitelia v regionálnom školstve, ktorí v mnohých prípadoch majú reťazené pracovné pomery na dobu určitú, pracovné zmluvy majú uzavreté k 30. 6. a novú pracovnú zmluvu majú uzavretú od 1. 9. Dva mesiace títo ľudia nemajú žiadnu istotu, ani materiálnu,  ani spoločenskú. Myslím si, že teraz prerokovaný Zákonník práce je práve aj o flexiistote. Zaujalo ma vaše zdôvodňovanie zdieľania pracovného miesta job sharingu. Áno, určite je to pozitívny neštandardný pracovný režim, ale u nás je momentálne neaktuálny. Základný faktor, prečo je nízka cena práce. Neviem si vôbec predstaviť v súčasnosti na Slovensku vôľu nejakého zamestnanca deliť si s niekým pracovné miesto alebo napríklad 2 pracovné miesta medzi 3 zamestnancov. Vidím, aká je... (Prerušenie vystúpenia časomierou.)
Laurenčík, Milan, podpredseda NR SR (2021-11-12):
Faktickú poznámku má pripravenú aj pán poslanec Ondrej Dostál.
Bugár, Béla, podpredseda NR SR (2018-05-16):
Pán poslanec, máte pravdu, len viete, aj v prípade poslancov opozície minule sme to tolerovali a dokonca podpredsedníčke Národnej rady, lebo stáva sa to. Tak u mňa rovnaké pravidlo platí na každého. Pani poslankyňa Grausová.
Bugár, Béla, podpredseda NR SR (2017-02-02):
Ďakujem. Na vystúpenie pána poslanca s faktickou pán poslanec Gröhling. Končím možnosť sa prihlásiť. Nech sa páči, máte slovo.
Kotleba, Marek, poslanec NR SR (2022-02-11):
Ďakujem za slovo. Ako povedal pán poslanec Beluský, ide o tzv. nezdravé suroviny, pretože aj v dnešnej dobe tí rodičia, ktorí dávajú napríklad deťom na desiatu zdravé potraviny, teda o ktorých si myslia, že sú zdravé, tak veľakrát okolo zdravých potravín ani nešli, pretože rôzne výrobky, jogurty nejaké odtučnené a s minimálnym percentom tuku majú mnohokrát mnoho gramov pridaného cukru alebo sladidiel a o tomto sa nedá hovoriť, že sú to nejaké zdravé potraviny. A rodičia veľmi mylne potom takéto potraviny dávajú deťom a prípadne, ak ich nedajú a takéto potraviny s pridaným cukrom a s rôznymi, s rôznymi éčkami a chémiou sa nachádzajú v bufetoch, tak tieto deti v tých školách si to môžu nakúpiť a naozaj im to neprospieva, pretože aj v školských jedálňach by jedálny lístok mal byť tvorený štátnymi normami, ktoré dbajú na presnú, na presné zloženie tých potravín, aby mali, mali by mať teda kvalitnú stravu, ale tým, že tie deti si nakupujú tieto nezdravé potraviny, či už je to s kofeínom, chinínom alebo s pridanými cukrami v školských bufetoch, tak im to naozaj na zdravie nepridáva. Ďakujem.
Bugár, Béla, podpredseda NR SR (2017-02-14):
Prezentujme sa a hlasujme. (Hlasovanie.) Prítomných 143, za 14, proti 38, zdržalo sa 90 poslancov, 1 nehlasoval. Návrh nebol schválený. Prosím, uveďte hlasovanie k ďalšiemu návrhu spomínaných poslancov na vydanie zákona, ktorým sa mení a dopĺňa zákon 596/2003 Z. z. o štátnej správe v školstve a školskej samospráve (tlač 402). (Hlasovanie o návrhu poslancov Národnej rady Slovenskej republiky Miroslava Beblavého a Kataríny Macháčkovej na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov , tlač 402.)
Gažovičová, Tina, poslankyňa NR SR (2024-02-06):
Ďakujem pekne kolegyni Kalmárovej, že takto na úvod týždňa nás znovu s plnou vážnosťou navrátila k tomu, o čom dnes znovu diskutujeme. A urobila to cez veľmi konkrétny príklad, na ktorý teda natrafila ako hlavná školská inšpektorka a pokiaľ viem, tak je to prípad, ktorý sa už roky ťahá, stále nebol, nebol súdne dotiahnutý. Ide teda o subvenčný podvod, kde boli zneužívané peniaze, ktoré sme, prišli z ministerstva školstva, ktoré majú byť určené na vzdelávanie. A zároveň si myslím, že je to taká dobrá ukážka toho, aké ťažké a zložité je v tejto krajine domôcť sa spravodlivosti, ak to tak poviem. Že naozaj vieme, že na, v mnohých úrovniach tuto aj súdne prieťahy veľmi dlho trvajú, aj už na tomto konkrétnom príklade bolo ukázané, ako nejaká lehota nebola dodržaná na vteda... teda vtedajšom ministerstve školstva. A naozaj, naozaj ma úprimne mrzí, že keď už vláda investuje toľko svojho času, energie, politickej sily a všetkého, aby sa rozhodla nejakým spôsobom meniť práve túto oblasť, oblasť spravodlivosti, že to robí primárne za cieľom zjednodušiť život páchateľom. A že naozaj neni primárne cieľ toho pozrieť sa na to, že ako sa vedia domôcť spravodlivosti tí najzraniteľnejší, ako je obhajovaný verejný záujem, ale priniesla zmeny, ktoré v konečnom dôsledku najviac pomôžu páchateľom. A to je smut... (Prerušenie vystúpenia časomerom.)
Danko, Andrej, predseda NR SR (2018-09-11):
Ďakujem. Do rozpravy je prihlásený pán poslanec Petrák, pripraví sa pán poslanec Sopko.
P. Farkas, poslanec: (2001-11-08):
Pani poslankyne, páni poslanci, chcel by som sa vám poďakovať za ten konštruktívny prístup k prerokovaniu tohto návrhu zákona. Tento zákon bol prijatý ešte v roku 1999, a keď dobre počítam, teraz už dochádza piatykrát k novele tohto zákona. Ale vychádzajúc z tejto bohatej diskusie, či vo výboroch alebo v pléne Národnej rady, môžeme počítať aj s tým, že ešte do volieb budeme viackrát rokovať o tomto návrhu zákona. Veď niektorí poslanci predložili veľmi bohaté pozme-ňujúce návrhy, ktoré sú filozoficky alebo z toho základu, keď vychá-dzame, dobre sformulované, smerujú k znižovaniu daňového zaťaženia podnikateľskej sféry, ale na druhej strane zase treba chápať aj požiadavky predkladateľa ministerstva financií, pokiaľ ide o naplnenie príjmovej stránky štátneho rozpočtu, že treba veľmi ostro sledovať všetky pozmeňujúce návrhy. V rozprave dohromady vystúpilo 10 poslancov, z tých 10 predložilo 8 poslancov konkrétne pozmeňujúce návrhy, dohromady 18, niektoré pozmeňujúce návrhy sa dotýkajú bodov zo spoločnej správy, konkrétne návrh pána poslanca Šimka, bod číslo 13, a podľa môjho posúdenia návrh pána kolegu Šimka je lepšie sformulovaný a je lepší než návrh zo spoločnej správy. Tam budeme musieť uvažovať potom pri hlasovaní. A takisto aj návrh pána kolegu Andrassyho, ktorý predložil a ktorý je takmer totožný s návrhom zo spoločnej správy číslo 22. Ale on tam predlžuje lehotu splatnosti tohto zákona a návrh, ktorý predložil pán kolega Andrassy, je lepší než návrh zo spoločnej správy. Ešte raz vám veľmi pekne ďakujem za spoluprácu a pri hlasovaní potom budeme rozhodovať o jednotlivých návrhoch. Ďakujem. J. Migaš, predseda NR SR: Ďakujem pekne. Pani poslankyne, páni poslanci, tak ako som povedal predtým, o všetkých zákonoch, ktoré sú spojené s daňovou otázkou, budeme hlasovať neskôr, čiže preru-šujem rokovanie o tomto bode programu. Teraz pristúpime k trom hlasovaniam. Prerušili sme včera hlasova-nie o návrhu pána poslanca Palka. Bolo dohodnuté, že zasadnú kluby, poradia sa a v súlade s rokovacím poriadkom majú právo informovať Národnú radu o svojich záveroch. Takže, pán poslanec Mikloško, nech sa páči, poprosil by som stručne a jasne, čiže podľa rokovacieho poriadku, pán poslanec.
Sulík, Richard, predseda NR SR (2010-09-09):
Dovolím si najprv a hneď reagovať na pána Čaploviča, aby som nemusel sa do rozpravy hlásiť. Pán Čaplovič, toto je vrchol.
Fronc, Martin, poslanec NR SR (2012-10-17):
Ďakujem pekne. Moja faktická poznámka je skôr taký povzdych, pretože kolega hovoril o tom, aby na miesto profesora bolo možné prijať človeka, ktorý je schopný, má predpoklady bez toho, aby mal tituly. No tak ako toto bolo zakotvené v pôvodnom znení zákona z roku 2002 a nemusel mať pedagogickú prax rok, päť alebo podobne. Takisto ako pán minister hovoril k výberu obsadzovania na miesto profesorov a docentov, to takisto v tom zákone bolo. Ale niektoré novely to posunuli o pár krokov späť. Čiže to je len taký povzdych. Ďakujem.
Poliačik, Martin, poslanec NR SR (2018-05-23):
Pán kolega, nepokazme to nakoniec, prosím, ostaňme pri tom, že nemáme sa radi, ale ťaháme za ten istý provaz, jak hovoria bratia a sestry v Čechách, ale jednu vec chcem povedať. Mne sa páči, že, že tá rétorika sa posúva, myslím si, že, že to je jedna z vecí, ktorá v aj iných témach v slovenskej politike by sa mohla postupne diať, lebo zákon ako tento nastavuje vlastne ako keby novú paradigmu v tom, ako sa rozprávame o niektorých problémoch. Ja som si tu za ochranu zvierat za posledných 9 rokov naozaj vypočul kadečo a vypočul som si to aj od ľudí, ktorí budú hlasovať s veľkou pravdepodobnosťou v najbližších dňoch za tento zákon. A beriem, že s politickou vôľou a zhodou môžme nastaviť aj novú úroveň diskusie, lebo nás to aj civilizačne niekde posúva. A ja dúfam, že to nebude len v tejto téme, že sa civilizačne potom aj v iných témach dokážeme posunúť ďalej. Ďakujem veľmi pekne.
Paška, Pavol, predseda NR SR (2014-03-26):
Pán poslanec Poliačik, chcete reagovať? Nie. Pán poslanec Viskupič do rozpravy.
Zmajkovičová, Renáta, podpredsedníčka NR SR (2012-12-14):
Pán poslanec Viskupič bol posledný, ktorý vystúpil v rozprave. Vyhlasujem všeobecnú rozpravu za skončenú. Pán minister, chcete zaujať stanovisko? Nech sa páči, máte slovo.
Hort, Milan, podpredseda NR SR (2010-11-03):
Reagovať na faktické poznámky teraz bude pán poslanec Dušan Čaplovič, nech sa páči.
Fiačan, Ivan, predseda Ústavného súdu SR (2019-09-18):
Vážený pán predsedajúci, vážené pani poslankyne, vážení páni poslanci, ako predseda Ústavného súdu Slovenskej republiky som sa rozhodol využiť oprávnenie, ktoré mi je dané ustanovením § 28 ods. 2 rokovacieho poriadku Národnej rady Slovenskej republiky, a požiadať o možnosť osloviť Národnú radu vo veci, ktorú považujem z hľadiska efektívneho fungovania Ústavného súdu a zaistenia účinnej ochrany ústavnosti za mimoriadne dôležitú. Na 49. schôdzi Národnej rady Slovenskej republiky budete okrem iného voliť zostávajúcich kandidátov na sudcov Ústavného súdu. Rešpektujem slobodný a nezávislý výkon mandátu každého poslanca, svojím vystúpením nechcem v žiadnom prípade do tejto slobody výkonu poslaneckého mandátu zasahovať. Myslím si, že pre vaše rozhodovanie je dôležité poznanie aktuálnej situácie na Ústavnom súde. Ústavný súd má v súčasnosti len 7 z 13 sudcov a plne funkčné sú len 2 senáty Ústavného súdu. Plénom v sedemčlennom zložení objektívne nemôže prijímať žiadne rozhodnutia, ako to napríklad ukázala nedávna vec týkajúca sa volieb do Európskeho parlamentu, tzv. kauza Lexmann. Plénum Ústavného súdu za tejto situácie nemôže efektívne prijímať ani dôležité akty dovnútra Ústavného súdu, napríklad zmeny rozvrhu práce. Rozhodnutie pléna musí byť totiž prijaté jednomyseľne. K 16. februáru 2019, keď skončilo funkčné obdobie 9 sudcom Ústavného súdu, bolo nevybavených 685 podaní. K dnešnému dňu je nevybavených už takmer 1 400 podaní, z toho je v 30 prípadoch príslušné na rozhodovanie plénum Ústavného súdu. Aktuálne sa podľa platného rozvrhu práce šesť trinástin nápadu na Ústavný súd prideľuje tzv. neobsadeným sudcovským miestam. Takýchto nepridelených spisov je k dnešnému dňu takmer tisíc. Teda bezmála tisíc spisov nemá sudcu spravodajcu. V dôsledku týchto skutočností je potrebné konštatovať významné narušenie práva navrhovateľov na prístup k Ústavnému súdu a práva na prerokovanie vecí pred Ústavným súdom v primeranej lehote. Vzhľadom na túto aktuálnu situáciu na Ústavnom súde si dovolím apelovať, aby ste na tejto schôdzi zvolili potrebný počet kandidátov na sudcov Ústavného súdu a svojím rozhodnutím prispeli k zabezpečeniu riadneho chodu tohto ústavného orgánu. Ďakujem Národnej rade, že mi bolo umožnené vystúpiť a zároveň ďakujem za pozornosť. Ďakujem. (Potlesk.)
Hrnčiar, Andrej, podpredseda NR SR (2017-10-11):
Otváram rozpravu o tomto bode programu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Do rozpravy sa neprihlásil nikto. Prerušujem rokovanie o tomto bode programu. Pokračujeme v prerušenej rozprave v druhom čítaní o zákone zo 14. septembra 2017 o štátnej cene Jozefa Miloslava Hurbana a štátnej cene Alexandra Dubčeka, vrátenom prezidentom Slovenskej republiky na opätovné prerokovanie Národnou radou Slovenskej republiky (tlač 729). Prosím spoločného spravodajcu z výboru pre kultúru a médiá poslanca Jána Senka, aby zaujal miesto určené pre spravodajcov. (Čakanie na spravodajcu.) Dávam trojminútovú prestávku. (Krátka prestávka.) (Po prestávke.) Takže môžme pokračovať. Pán poslanec Senko už je na svojom mieste. Pán poslanec Číž tu nie je, takže stráca poradie. Nech sa páči, pani poslankyňa Kaščáková.
Blanár, Juraj, podpredseda NR SR (2021-05-03):
Na vaše vystúpenie s faktickou poznámkou chce reagovať pán poslanec Martin Beluský, nech sa páči.
Fronc, Martin, poslanec NR SR (2013-05-29):
Áno, ja si myslím, že by to bol už viac-menej pingpong. Ale celkom iste som presvedčený, že Slovensko v tej chvíli nemalo inú možnosť, to je prvá vec. A druhá vec, a to pokladám za dôležité povedať. Viete takisto dobre, že následne Slovensko vybojovalo 400 miliónov eur, pokiaľ si pamätám, a zásluhou poslanca za KDH v Európskom parlamente Jána Hudackého práve ako bolestné, to znamená za odstavenie príslušnej jadrovej elektrárne. To je len pre presnosť a preto, aby sme povedali všetky fakty. Ďakujem.
Pellegrini, Peter, predseda NR SR (2023-11-24):
Pán poslanec Hlina.
Kotleba, Marian, poslanec NR SR (2016-12-08):
Pán poslanec Kéry a pán poslanec Krajniak, asi vám uniklo, že ja som hovoril o vonkajších znakoch totality, ktoré sú nám dnes nanútené z Bruselu, z Európskej únie a ktoré naozaj neboli ani za čias slovenskej republiky, pán poslanec Krajniak, ani za čias Sovietskeho zväzu, pán poslanec Kéry. Ani vtedy totiž nemuseli naše úrady označovať svoje budovy okupačnými vlajkami, tak ako je to dnes a, žiaľ, je to aj v Národnej rade. A čo sa týka tej slobody a totality, pán poslanec Krajniak, neviem, či viete, ale v Trestnom zákone, v súčasnom Trestnom zákone je trestný čin popierania tzv. holokaustu, ktorý stíha ľudí iba za vyjadrenie svojho vlastného názoru. A len toť nedávno sme tu v tomto pléne prijali protiextrémistickú novelu z pera pani ministerky svojvôle Žitňanskej, ktorá sa veľmi, veľmi približuje k tomu, o čom ste vy rozprávali. Takže možnože tá situácia, o ktorej ste hovorili, nebude tak dlho trvať a budeme sa k nej pod skvelou modro-žltou vlajkou postupne blížiť. Ďakujem pekne.
P. Paška, predseda NR SR: (2006-12-06):
(Hlasovanie.) 133 prítomných, 113 za, 19 sa zdržalo, 1 nehlasoval. Konštatujem, že sme uvedené návrhy schválili. Ďalej.
Laurenčík, Milan, podpredseda NR SR (2020-04-29):
Pán poslanec Eduard Kočiš.
Kaščáková, Renáta, poslankyňa NR SR (2016-04-22):
Áno, tak najprv pán poslanec Bagačka. Áno, ja viem o zákone o menej rozvinutých okresoch a dávam mu šancu, ja dúfam, že niečo zmení. Ja som tvrdila, že doterajšie centrálne politiky zlyhali, toto je ďalšia centrálna politika, tak dúfajme, že bude úspešnejšia ako tie doteraz. Chcem tomu veriť. Ďalšia pripomienka, že mestá predsa participovali pri tvorbe nastavovania a nastavovaní podmienok pre eurofondy. Ja viem, ako na tom participovali, je to na dlhú debatu, ako sa tvorili regionálne integrované územné stratégie, ako sa do nich začleňovali stratégie pre rozvoj funkčných mestských území a tak ďalej, a preto viem, čo hovorím. Pán Laurenčík, fondy, áno, to je na diskusiu. Vznikol Fond na podporu umenia. Je na diskusiu. On funguje veľmi krátko, od 1. 1. Či bude fungovať lepšie ako systém, kedy dotácie prideľovali priamo ministerskí úradníci, je to na diskusiu, či to bude lepšie. Možno to bude fungovať lepšie. Vaša prvá skúsenosť ukazuje, že možno to ani nebude lepšie, takže tiež si počkajme, dajme tomu šancu. A, pán Hrnko, ďakujem za ocenenie môjho príspevku. Ďakujem.
B. Bugár, podpredseda NR SR: (2002-06-26):
Nech sa páči. Ľ. Macháček, poslanec: Ďakujem, pán podpredseda. Vážené kolegyne, kolegovia, dovoľte mi, aby som vás informoval o prerokovaní poslaneckého návrhu zákona pána Lászlóa Hóku a Pavla Prokopoviča, týkajúceho sa novely zákona č. 263/1999 Z. z. o verejnom obstarávaní. Je to tlač 1539. Národná rada Slovenskej republiky svojím uznesením pridelila návrh na prerokovanie nasledujúcim výborom: ústavnoprávnemu, Výboru Národnej rady Slovenskej republiky pre financie, rozpočet a menu a Výboru Národnej rady Slovenskej republiky pre hospodárstvo, privatizáciu a podnikanie, ktorý sa zároveň stal gestorským výborom. Iné výbory Národnej rady návrh zákona neprerokovali. Zároveň vám chcem oznámiť, že gestorskému výboru od začatia jeho rokovania neoznámili poslanci, ktorí nie sú členmi výborov uvedených v uznesení Národnej rady, svoje stanoviská podľa § 85 ods. 2 rokovacieho poriadku. Chcem vás ďalej informovať o výsledku prerokúvania v jednotlivých výboroch. Ústavnoprávny výbor Národnej rady Slovenskej republiky prerokoval predložený návrh zákona a odporučil nepokračovať v rokovaní o návrhu zákona. Ďalej Výbor Národnej rady Slovenskej republiky pre financie, rozpočet a menu predložený návrh zákona prerokoval a návrh zákona odporúča schváliť. Výbor Národnej rady Slovenskej republiky pre hospodárstvo, privatizáciu a podnikanie ako gestorský výbor prerokoval predmetný návrh zákona, prerokoval ho už na základe aj stanovísk jednotlivých výborov a odporučil návrh zákona schváliť so zmenami a doplnkami. V ďalšom vás chcem informovať, že k predloženému návrhu zákona pána Prokopoviča a pána Hóku bolo predložených celkom 32 pozmeňujúcich návrhov, ktoré boli prerokované vo výbore a boli navrhnuté s odporúčaním schváliť ich. Vážený pán podpredseda, pri hlasovaní by som to potom uviedol. Ďakujem pekne.
Laššáková, Jana, podpredsedníčka NR SR (2015-12-02):
Teraz dávam možnosť, chcete reagovať? (Reakcia z pléna.) Nech sa páči, pán poslanec. Stlačte si trojku.
Danko, Andrej, podpredseda NR SR (2024-01-26):
Poslankyňa Kalmárová.
B. Zala, poslanec: (2007-03-27):
Návrh skupiny poslancov na prijatie Vyhlásenia Národnej rady Slovenskej republiky k riešeniu budúceho štatútu srbskej provincie Kosovo (tlač 248) získal z 12 prítomných poslancov zahraničného výboru podporu 7 a 5 hlasovali proti. Z uvedeného vyplýva, že návrh získal podporu nadpolovičnej väčšiny prítomných poslancov zahraničného výboru. Zároveň mi, pán predseda, dovoľte, aby som informoval o výsledku prerokovania ďalších návrhov skupín poslancov s tým, že o tých návrhoch, ktoré boli prerokované, ale boli stiahnuté z rokovania, z programu Národnej rady nebudem hovoriť, budem teda hovoriť o výsledku prerokovania návrhu skupiny poslancov na prijatie stanoviska Národnej rady k rokovaniu o budúcom statuse srbskej provincie Kosovo (tlač 226) a takisto o návrhu skupiny poslancov na prijatie Deklarácie Národnej rady Slovenskej republiky k rokovaniam o budúcom statuse srbskej provincie Kosovo (tlač 229). Návrh skupiny poslancov Národnej rady na prijatie stanoviska Národnej rady k rokovaniu o budúcom statuse srbskej provincie Kosovo (tlač 226) pridelil predseda Národnej rady svojím rozhodnutím; návrh skupiny poslancov (tlač 229) pridelil predseda Národnej rady svojím rozhodnutím z 5. marca 2007 na prerokovanie zahraničnému výboru. Zároveň rozhodol, že zahraničný výbor podá správu o výsledku prerokovania uvedených materiálov vo výbore. Zahraničný výbor prerokoval všetky uvedené návrhy a uznesením ma poveril informovať o výsledku prerokovania predložených návrhov na schôdzi Národnej rady. O návrhu skupiny poslancov Národnej rady Slovenskej republiky na prijatie stanoviska Národnej rady k rokovaniam o budúcom statuse srbskej provincie Kosovo (tlač 226) sa nehlasovalo, pretože členovia SDKÚ – DS ohlásili jeho stiahnutie z rokovania výboru. Návrh skupiny poslancov Národnej rady na prijatie Deklarácie Národnej rady k rokovaniam o budúcom statuse srbskej provincie Kosovo (tlač 229) získal z 11 prítomných poslancov podporu 2 poslancov, 5 poslancov hlasovalo proti a 4 poslanci sa zdržali. Návrh skupiny poslancov Národnej rady (tlač 241), ten bol stiahnutý, o tom nemusím informovať. Z uvedeného teda vyplýva, že ani jeden z návrhov nezískal podporu nadpolovičnej väčšiny prítomných poslancov Národnej rady. Toľko k správam o výsledku prerokovania týchto bodov v Zahraničnom výbore Národnej rady Slovenskej republiky. Zároveň, pán podpredseda, sa hlásim do diskusie ako spravodajca.
Lipšic, Daniel, poslanec NR SR (2014-11-09):
No, tu pomerne veľa tých faktúr sa týka samozrejme že liekov, antibiotík, cytostatík, a tých firiem je tam oveľa viac, ako ste spomínali vy, pán kolega. A faktom je, že jediná firma, ktorá má platené tie faktúry takmer načas, je Medical Group a nikto iný. Aj pri liekoch a antibiotikách a cytostatikách, tých položiek je tam pomerne strašne veľa, je to na 70, myslím, že strán. Aj Medard tam má lieky, cytostatiká, antibiotiká. Tu to mám vytiahnuté, kde sú tie faktúry zaplatené v oveľa neskorších termínoch. Medical Group, čo som ja pozeral, asi niekoľko faktúr, tak všetky naozaj do jednej tam boli zaplatené presne. Ešte raz, ak má niekto pocit, že všetky tieto veci, ktoré sa týkajú Medical Group, sú čisto náhodné, ktoré sa týkajú nemocníc a tendrov a obratu a pôsobenia pána Pašku a prevodov cez Macha na Agel a naspäť, fajn, ja už, ja už nebudem v zásade nikoho presviedčať. Ja si myslím, že aj vy, poslanci SMER-u, dobre viete, ako sa angažuje váš predseda parlamentu v zdravotníctve a že obchoduje v zdravotníctve. Myslím, že nikto z vás pri zdravom rozume to nemôže poprieť. Vy to všetci dobre viete. Vy to všetci dobre viete. A ja si myslím, že po tom, čo sa prevalil škandál v Piešťanoch, aj keď dajme tomu, že oproti tým ostatným sa zdá byť naozaj drobný, tak je veľmi ťažko jeho pozíciu udržať. Môj názor je. A preto podľa mňa je váš premiér nervózny, lebo nemôže ho dať celkom dole, je to silný hráč SMER-u, ale vie, že je a bude už veľkou príťažou.
Grendel, Gábor, podpredseda NR SR (2022-05-19):
Pán poslanec má možnosť dať doplňujúcu otázku. Nech sa páči, pán poslanec Čepček.
Hrnčiar, Andrej, doterajší podpredseda NR SR (2020-03-20):
Pán poslanec Milan Krajniak.
P. Paška, predseda NR SR: (2008-10-29):
(Hlasovanie.) 137 prítomných, všetci boli za. Konštatujem, že sme schválili vládny návrh zákona, ktorým sa menia a dopĺňajú niektoré zákony v oblasti obrany v súvislosti so zavedením meny euro. Vzhľadom na to, že pani spravodajkyňa pani poslankyňa Vaľová požiadala o hlasovanie o vládnom návrhu zákona, ktorý má tlač 733 až o 17.00 hodine, odhlasovali sme všetky prerokované body. Vyhlasujem krátku trojminútovú prestávku a budeme pokračovať v rokovaní 11.40 hodine. Pán poslanec Korba.
Saloň, Marián, poslanec NR SR (2022-04-28):
Ďakujem pekne a fakt veľmi korektne k smerom k vám, pani navrhovateľka, keďže vás doteraz nikto nevystriedal, či nechcete nejakú prestávku, lebo neviem, že či nemáte kolegov u vás vo výbore, ktorí vás môžu vymeniť, lebo sedíte tu od rána sama, takže v rámci kolegiality len to som chcel. Ďakujem.
Poliačik, Martin, poslanec NR SR (2016-03-23):
Ďakujem veľmi pekne, pán predseda. Chcem len pripomenúť, že bolo dobrým pravidlom doteraz, že keď sa vyrokovali dopredu nejaké podmienky práce, podmienky parlamentu, tak minimálne na prvej schôdzi parlamentu tieto dohody boli ctené. Bol som účastníkom rokovaní jednak všetkých predsedov zvolených strán do parlamentu aj predsedov strán v opozícii. Na základe týchto rokovaní boli jednak prerozdelené funkcie predsedov výborov, takisto boli dohodnuté návrhy na podpredsedov parlamentu, takisto boli dohodnuté počty poslancov pri jednotlivých výboroch. Mám za to, že patrí k elementárnej slušnosti tieto dohody ctiť. Ak do parlamentu prišli ľudia, ktorí od začiatku chcú robiť veci po svojom, ak v parlamente máme ľudí, ktorí dohody ctiť nevedia a budú zásadne proti, som za to, že je potom otázkou svedomia a vedomia každého poslanca, ako bude pristupovať k ich nominantom. Čo sa týka počtu, ten som rád, že bol schválený. Každý, kto v tomto parlamente už nejaký čas strávil, veľmi dobre vie, koľko práce podpredseda parlamentu má. Každý, kto tu strávil nejaký čas, vie, že môžeme mať dvoj-, trojdňové nonstop schôdze, napríklad pri odvolávaní členov vlády, kde je nutné, aby sa podpredsedovia parlamentu pri vedení schôdze striedali, lebo inak nebude možné zachovať kontinuitu rokovania. Každý, kto tu strávil nejaký čas alebo sa v politike aspoň trochu orientuje, vie, že medzi povinnosti podpredsedu parlamentu patrí aj to, že prijíma zahraničné návštevy, cestuje na zahraničné cesty a reprezentuje najvyšší zákonodarný a ústavodarný orgán tohto štátu. To znamená, že ak chceme zoštíhľovať štát, robme to tam, kde reálne narábame s peniazmi, veľkými miliardami a miliónmi, robme to pri verejných obstarávaniach, robme to pri tendroch, ale nerobme to, preboha, lacnými a trápnymi populistickými krokmi na jednej pozícii podpredsedu alebo podpredsedníčky parlamentu. Podporujem týmto, vyjadrujem týmto podporu aj seba, aj klubu SaS všetkým trom nominantom za koalíciu a, samozrejme, našej nominantke za opozíciu, pretože my dohody ctíme. Ďakujem veľmi pekne. (Potlesk.)
Brixi, Otto, poslanec NR SR (2012-07-31):
Ďakujem pekne, pán predseda. Rovnako si dovoľujem požiadať o stiahnutie svojho pozmeňujúceho návrhu z dôvodu legislatívno-obsahového nesúladu s pôvodným návrhom. Ďakujem.
Jahnátek, Ľubomír, minister pôdohospodárstva a rozvoja vidieka SR (2013-03-22):
Zobral som si slovo, lebo reagujem na vystúpenie pána poslanca Simona. Nechcem vôbec zdržiavať, nechcem vôbec brať niekomu právo, aby, aby vystúpil čo najskôr, len pán poslanec Simon povedal jednu dôležitú vec, s ktorou súhlasím, a to je nesúlad medzi povinnosťou verejného obstarávania tam, kde sú dve tretiny, a je tam medzera medzi päťdesiat a dvomi tretinami. Máte pravdu, nejak nám to ušlo. Čiže zato som teraz vystúpil, pán poslanec Simon, aby som vám dal časový priestor alebo hocikomu, lebo zrejme bude ešte ústna rozprava, aby ste pripravili tú zmenu alebo pán spravodajca, alebo hocikto, aby sa toto zosúladilo. Čiže otváram to, súhlasím s tým, čo hovoríte, len ja už to neviem teraz podať. Ja nemám tie právomoci. Čiže keď sa nájde niektorý poslanec, ktorý urobí túto malú technickú zmenu napríklad v návrhu, ktorý dal pán poslanec Lebocký, tak môžeme sa dostať do ažurity a myslím si, že to bola správna pripomienka. Ďakujem.